jkorsvik/nowiki_second_scrape_merged huggingface dataset:
Vladimir Zografski

Vladimir Emilov Zografski (bulgarsk: Владимир Емилов Зографски; født 14. juli 1993 i Samokov) er en bulgarsk skihopper.


== Karriere ==
Han debuterte internasjonalt i FIS-cupen i normalbakken i Zakopane i 2007, og har siden hovedsakelig konkurrert i kontinentalcupen. Han har to andreplasser som beste enkeltplassering, på plast i Almaty 25. og 26. september 2010. Sammenlagt ble han nummer 57 i kontinentalcupen sesongen 2009/10.
Zografski deltok i junior-VM i 2007, 2008, 2009, 2010 og 2011, og ble verdensmester i Otepää i 2011. Han var med i senior-VM i 2009 og 2011, med 34.-plass i normalbakken i Oslo i 2011 som beste plassering. I 2009 tok han sølvmedalje i det eutopeiske ungdoms-OL i Szczyrk. I Sommer Grand Prix («verdenscupen» på plast) ble han nummer 5 i Courchevel 13. august 2010. Sammenlagt ble han nummer 33 i Sommer Grand Prix 2010.

Vladimir Zografski debuterte i verdenscupen med 43.-plass i Pragelato 14. desember 2008. 17. desember 2010 ble han den første bulgarer på 20 år som tok poeng i verdenscupen, da han ble nummer 28 i Engelberg. Hans beste plassering i verdenscupen er 16.-plass i Oberstdorf 29. desember 2010.
Vladimir Zografski er sønn av skihopper Emil Zografski, som deltok i OL i 1988 og 1992 og VM i 1989.


== Sammenlagtplasseringer i verdenscupen ==


== Referanser ==


== Kilder ==
FIS: Skihoppere fra Bulgaria (besøkt 17. desember 2010)
The European Olympic Committees: Results: Szczyrk 2009 (Ski Jumping) (besøkt 17. desember 2010)


== Eksterne lenker ==
(en) Vladimir Zografski – Olympics.com 
(en) Vladimir Zografski – Olympic.org 
(en) Vladimir Zografski – Olympedia 
(en) Vladimir Zografski – Sports-Reference (OL-resultater – arkivert) 
(en) Vladimir Zografski – FIS (skihopping) 
(pl) Vladimir Zografski – skijumping.pl
Skip (curling)

Skip er navnet på lagkapteinen i curling.
Tradisjonelt er det skipen som legger strategien for spillet. Skipens oppgaver er blant annet å anvise med kosten hvor medspillerne skal sette sine steiner. Han vil også gi beskjed om når og hvor mye det skal kostes foran steinene. Skipen er som regel den siste av de fire på curlinglaget som setter sine steiner.


== Kjente skiper ==
Dordi Nordby
Thomas Ulsrud
Pål Trulsen
Kevin Martin
Den tyrkiske frigjøringskrigen

Den tyrkiske frigjøringskrigen (tyrkisk: Kurtuluş Savaşı eller İstiklâl Harbi; gresk: Τουρκικός Πόλεμος της Ανεξαρτησίας; fransk: Guerre d'indépendance turque; engelsk: Turkish War of Independence; italiensk: Guerra d'indipendenza turca) var en krig utkjempet mellom tyrkiske nasjonalister og Ententemaktene fra den første verdenskrig fra 19. mai 1919 til 29. oktober 1923. Krigen utgangspunkt i delingen av restene av Det osmanske riket etter landets nederlag i verdenskrigen inn i innflytelsessfærer og protektorater for stormaktene og i nye stater for tidligere minoritetsfolk, og tyrkernes motstand mot. Den tyrkiske nasjonalistbevegelsen i Anatolia nådde sitt høydepunkt da en ny stor tyrkisk nasjonalforsamling ble dannet. Denne nasjonalforsamlingen klarte suksessfullt å mobilisere sine ressurser under ledelse av Mustafa Kemal Paşa, som etter krigen ble Tyrkias president i femten år og som tok navet Atatürk, ”tyrkernes far.”
Krigen kan deles inn i flere konflikter, tyrkernes militære felttog mot Hellas’ offensiver (1919–22), den tyrkisk-armenske krig (1920) og den fransk-tyrkiske krig (1920–21). Kampene mot Hellas og det nye Armenia ble vunnet av tyrkerne, mens de så vidt ble beseiret av franskmennene og deres armenske allierte.
Etter disse konfliktene tvang de tyrkiske revolusjonære de allierte til å oppgi Sèvres-traktaten, som for Tyrkia innebar stor utenlandsk innflytelse og tap av store landområder, og i stedet ble Lausannetraktaten forhandlet fram og undertegnet 24. juli 1923, som innebar at Anatolia og det østerlige Thrakia skulle forbli tyrkisk og inngå i Republikken Tyrkia da denne ble opprettet 29. oktober samme år. Opprettelsen av den tyrkiske nasjonalistbevegelsen og av Republikken Tyrkia førte til slutten på det osmanske millet-(”nasjon”)-systemet, hvor ulike religiøse grupper, muslimer, kristne og jøder, kunne styre seg selv under egne religiøse lover, og etter Atatürks reformer ble Tyrkia politisk sett omgjort til en moderne, sekulær nasjonalstat.


== Referanser ==
Johan Thorsen

Johan Lea Thorsen (født 29. mars 1829 i Stavanger, død 15. mai 1914 i Vikebygd) var en norsk handelsmann og skipsreder.  
Via sildetilvirking bygde han opp et av landets største seilskipsrederier på 1890-tallet i Haugesund. Han var også med i bystyret i Haugesund og hadde andre verv. Johan Thorsen sto også bak en del større gaver og legater, blant annet ble både Hauge skole i Skåre og arbeidsskolen ved Breidablik skole bygd på grunnlag av midler fra Thorsen. Han var gift med Eli Rød fra Sveen (Sveio). De hadde ingen barn.Thorsen mottok borgerdådsmedaljen i gull i 1907 for stor og uegennyttig samfunnsinnsats. Dette var da landets høyeste utmerkelse, men han avslo først den norske regjerings anmodning om å ta imot medaljen. Han mente seg ikke fortjent til utmerkelsen, men tok senere imot medaljen «for ikke å fornærme Norges nye konge Haakon VII».
Thorsen trakk seg tilbake i 1894 og overlot driften av rederiet til nevøen og fostersønnen Sigvart Tinney Rasmussen.
I Stavanger er han hedret med Johan Thorsens gate på Våland.


== Referanser ==


== Eksterne lenker ==
Rederne og byen
Johan Thorsen og hustrus legat for eldre ugifte kvinner
Skipsreder Johan Thorsen - Tekst: Erling Jensen
Gitte Aaen

Gitte Aaen (født 7. november 1981 i Frederikshavn, Danmark) er en dansk håndballspiller som spiller for Randers HK som venstre kantspiller. Hun fikk sin debut på det danske A-landslaget den 14. juni 2003. Aaen er utdannet sykepleier.


== Klubber ==
Hun begynte å spille håndball som 5-åring. Som ungdomsspiller spilte hun i barndomsklubben Strandby/Elling IF og hos Sindal IF, før hun kom til Frederikshavn fI. Aaen fulgte med over i det nye klubbsamarbeidet FOX Team Nord som ble etablert i 2001. Under tiden i Frederikshavn utdannet hun seg til sykepleier på Hjørring Sygeplejeskole.


=== Viborg HK ===
Etter 20 år som håndballspiller i Nordjylland skiftet Gitte Aaen sommeren 2006 til Viborg HK på en 3-årig kontrakt. I desember 2007 ble kontrakten forlenget til sommeren 2010. I tiden hos Viborg vant Aaen blant annet EHF Champions League i 2009 og 2010, og hun ble dansk seriemester 3 ganger. Våren 2010 fikk Gitte Aaen beskjed fra klubben om at hennes kontrakt ikke ville bli forlenget etter sommeren 2010.


=== Hypo Niederösterreich ===
4. mai 2010 skrev Gitte Aaen under på en ettårig kontrakt med den østerrikske klubben Hypo Niederösterreich, som på daværende tidspunkt var under ledelse av manager Gunnar Prokop. Hypo annullerte noen måneder senere kontrakten på grunn av at Prokop hadde forlatt klubben, og den nye ledelsen avviste alle nye kontrakter som var inngått av den avgåtte manageren. Sammen med Kristine Lunde-Borgersen og Mette Melgaard overveide Aaen å anlegge en erstatningssak mot klubben.


=== FC Midtjylland Håndbold ===
Etter at Gitte Aaen hadde trent med SK Aarhus og Viborg HK for å holde formen sin vedlike, ble det i august 2010 meddelt at hun tiltrådte på en amatøravtale med FC Midtjylland Håndbold.


=== Randers HK ===
Gitte Aaen underskrev i begynnelsen av oktober 2010 en avtale med Randers HK, som var gjeldende til sommeren 2012. Hun kunne fritt skifte fra FC Midtjylland ettersom hun spilte der som amatør.


== Landshold ==
Gitte Aaen fikk sin debut på det danske landslaget den 14. juni 2003. Hennes første sluttspill var i EM i 2008 i Makedonia. Få dager før EM i 2010 på hjemmebane hadde hun i alt spilt 36 kamper og scoret 101 mål for landslaget. Aaen ble ikke tatt ut til mesterskapet, da Ann Grete Nørgaard ble foretrukket som venstre kantspiller av landslagstrener Jan Pytlick. Landslagstreneren tok senere ut Gitte Aaen og 2 andre spillere, som skulle stå klar til å supplere troppen ved eventuelle skader. Dette ble 16. desember en realitet for Gitte Aaen, da Mie Augustesen ble skadet og Aaen ble innkalt som hennes erstatning.


== Referanser ==


== Eksterne lenker ==
(en) Gitte Aaen – Det europeiske håndballforbundet (EHF) 
Gitte Aaens spillerprofil på Randers HKs hjemmeside.
Henrik Werner

Henrik Werner (også kjent som Hendrich med etternavn Verning, Wernig eller Werninck) (født før 1636, død etter 1669) var en opprinnelig tysk billedskjærer som virket i Danmark fra han innvandret ca. 1636.
Werner utførte både prekestoler og døpefonter, men er mest kjent for sine altertavler hvorav flere finnes i danske kirker fremdeles. 
Altertavlene består av et postament, et storstykke og et toppstykke adskilt av profilerte gesimser. Storstykket er ofte delt i tre og har et firkantet midtfelt hvor det er en fremstilling av nattverden. 


== Verker ==
Altertavle i Søndre Kirkeby kirke. (Denne ble utført i perioden 1638-39. Dette vet man ettersom Werner stevnet sognepresten på grunn av manglende betaling for arbeidet.)
Altertavle i Maribo domkirke (1641)
Døpefont til Sorø klosterkirke (1649. Antakelig brent i 1651)
Prekestol til Sorø klosterkirke (1650)
Pulpitur i Tingsted kirke (1650)
Korgitter til Sorø klosterkirke (ca. 1653. Av regnskapet fremgår det at oppdraget var sammen med Caspar Lubbeke)
Altertavle til Sorø klosterkirke (1656. Kontrakt sammen med Lorentz Jørgensen og Abraham Wuchters)
Stolestader til Sorø klosterkirke (Søkt om betaling i 1663)
Stolestader til Nakskov kirke (1664. Forsvunnet)
Skriftestol  til Nakskov kirke (1669. Forsvunnet)


== Tilskrivinger ==
Altertavle i Orebygaards (forsvunne) kapell (1638. Finnes nå i Nationalmuseet)
Korgitter, Maribo domkirke (1641, kun delvis bevart)
Altertavle, Arninge kirke (1644)
Altertavle, Elmelunde kirke (1646)
Altertavle, Branderslev kirke (ca. 1648)
Døpefont, Arninge kirke (1640-årene)
Epitaf, Købelev kirke (ca. 1650, kun delvis bevart)
Epitaf over sogneprest Poul Danchel, Købelev kirke (1657)
Epitafium over prost Knud Pontoppidan, Halsted kirke (1657)
Epitafium over prost Johan Rasch, Halsted kirke (1650-årene)
Korgitter, Halsted kirke (1671, verksted);
Altertavle, Majbølle kirke (1674, verksted).


== Eksterne lenker ==
Werner hos Weilbachs kunstnerleksikon
John Blake

John Percy Blake (født 13. november 1874 i Richmond, død 19. desember 1950) var en britisk fekter som deltok i De olympiske leker i 1908 i London, 1912 i Stockholm og 1920 i Antwerpen.
Blake vant en olympisk sølvmedalje i fekting under Sommer-OL 1912 i Stockholm. Han var med på det britiske laget som kom på andreplass, bak Belgia, i lagkonkurransen i kårde.


== OL-medaljer ==
1912  Stockholm -  Sølv fekting, kårde lagkonkurranse  Storbritannia


== Referanser ==


== Eksterne lenker ==
(en) John Blake – Olympics.com 
(en) John Blake – Olympic.org 
(en) John Blake – Olympedia 
(en) John Blake – Sports-Reference (OL-resultater – arkivert)
GANOVEX

GANOVEX (forkortelse for German Antarctic North Victoria Land Expedition) betegner en rekke ekspedisjoner til Victoria Land i Antarktis gjennomført av det tyske Bundesanstalt für Geowissenschaften und Rohstoffe (Forbundsinstitutt for geovitenskap og råstoffer). Den første ekspedisjonen (GANOVEX I) ble gjennomført i 1979. Ekspedisjonene benytter blant annet feltstasjonene Gondwana i Terra Nova Bay og Lillie-Marleen ved Lilliebreen. Blant oppgavene til ekspedisjonene er å utforske oppbrekningen av urkontinentet Gondwana og utviklingen av det antarktiske kontinentet.


== Liste over ekspedisjoner ==


== Referanser ==


== Eksterne lenker ==
GANOVEX Bundesanstalt für Geowissenschaften
Dysta

Dysta, også kalt Dyståa, er ei elv med utspring i Dysttjennet på grensen mellom Nes i Viken og Sør-Odal i Innlandet. Etter åtte kilometer munner den ut i Glomma ved Dysterud. Den danner, med små unntak, grense mellom de to kommunene i hele sin lengde. Regnet etter sitt lengste løp er elva 12,9 kilometer lang, og den har et nedbørfelt på 38,96 kvadratkilometer. Middelvannføringen ved munningen er 0,39 kubikkmeter per sekund.
Navnet antas å ha sammenheng med gammelnorsk dust, som betyr støv. Navnet tolkes da som «den fossestøvende elven». Kartverket bruker, i tillegg til navnet Dysta, navnet Dyståa om åen. Uttalen dysst`a i Nes og disst`a i Sør-Odal viser at Dysta er det korrekte navnet. Også gardsnavna Dystland (på gammelnorsk: Dystulandir – Dystas land) og Dysterud (på gammalnorsk: Dysturuð – Dystas rydning) viser at navnet på elva er Dysta.


== Se også ==
Liste over elver i Akershus


== Referanser ==
Angelica Wallén

Angelica Birgitta Wallén (født 11. april 1986 i Tibro) er en svensk håndballspiller som spiller for den danske klubben Odense og det svenske landslaget.


== Karriere ==
Wallén begynte å spille håndball for den lokale klubben Tibro i Västergötland. I 2005 signerte hun for elitserieklubben Skövde, som hun blant annet i 2008 vant den svenske Elitserien med.Etter syv år i Skövde flyttet Wallén til Danmark sommeren 2010 og skrev kontrakt med Esbjerg.


== Referanser ==


== Eksterne lenker ==
(en) Angelica Wallén – Olympics.com 
(en) Angelica Wallén – Olympic.org 
(en) Angelica Wallén – Olympedia 
(en) Angelica Wallén – Sports-Reference (OL-resultater – arkivert) 
(sv) Angelica Wallén – Sveriges olympiske komité 
(en) Angelica Wallén – Det europeiske håndballforbundet (EHF) 
(da) Spillerprofil på Team Esjergs nettsted
Brian Blade

Brian Blade (født 25. juli 1970 i Shreveport, Louisiana) er en amerikansk trommeslager, komponist og studiomusiker som hovedsakelig spiller jazz. Han var band-leder i Brian Blade & the Fellowship Band. 
På barneskolen spilte Brian Blade på blokkfløyte og ulike melodisk perkusjon. Fra alderen ni til tretten år gammel, spilte Brian fiolin i skole-orkester. I en alder av atten, flyttet Brian til New Orleans for å studere på Loyola University. På denne tiden spilte han sammen med noen av de største musikerne fra New York.
I 1998, begynte Brian i samarbeid med Jon Cowherd å spille sin egen musikk sammen med gruppen Fellowship. Som bandleder ga han ut tre album under Brian Blade & The Fellowship Band. Bandet har Jon Cowherd som pianist og komponist, Chris Thomas som bassist, Myron Walden på bassklarinett og Kurt Rosenwinkel som spiller på gitar.


== Referanser ==


== Eksterne lenker ==
Offisielt nettsted 
(en) Brian Blade – kategori av bilder, video eller lyd på Commons 
(en) Brian Blade på Discogs 
(en) Brian Blade på MusicBrainz 
(en) Brian Blade på Spotify 
(en) Brian Blade på Songkick 
(en) Brian Blade på AllMusic 
Brian Blade på Twitter 
Brian Blade på Facebook
VM i curling for kvinner 2010

Verdensmesterskapet i curling 2010 for kvinner var det 32. VM i curling for kvinner gjennom tiden. Mesterskapet ble arrangert av World Curling Federation og avviklet i arenaen Credit Union i-plex i Swift Current, Saskatchewan, Canada i perioden 20. – 28. mars 2010. Den canadiske provinsen Saskatchewan var VM-vert for andre gang – første gang var i 1983, det mesterskapet ble vunnet av Sveits.
De tolv deltagende lag  spilte først alle-mot-alle round robin, som ga elleve kamper til hvert lag. De fire beste lagene etter round robin-kampene gikk videre til sluttspillet om medaljene, det ble avgjort som et Page playoff med bronsekamp.
Mesterskapet blev vunnet av Tysklands europamestre med Andrea Schöpp i spissen. I finalen beseiret tyskerne Skottland med 8-6 etter en ekstra omgang. 45-årige Andrea Schöpp ble dermed den eldste skip som har vunnet VM-gull hittil, og den 17-årige tyske lead, Stella Heiss, ble samtidig den yngste verdensmester hittil. Om skottene hadde vunnet, ville Eve Muirhead blitt den yngste VM-vinnende skip gjennom tidene.
Det var Tysklands andre VM-tittel gjennom tiden. Den første ble vunnet 22 år tidligere, ved VM i 1988, hvor Andrea Schöpp også var lagets kaptein. Schöpp spilte i sitt 17. VM, og hun manglet dermed kun en VM deltagelse for å tangere Dordi Nordbys rekord for flest VM-deltagelser.
Bronsemedaljene gikk til vertslandet Canada, med laget Jennifer Jones som skip beseiret de Sverige i bronsekampen med 9-6.
Norge stilte med skip Linn Githmark, lead  Henriette Løvar, toer og treer var Ingrid Stensrud og Kristin Skaslien. Reserve var Kristin T. Løvseth. Laget endte på 9.-plass med 3 seiere og 8 tap.


== Lag ==
Mesterskapet hadde deltagelse av 12 lag: Åtte fra Europa, to fra Panamerika og to fra Asia/Oseania. I Europa fungerte EM 2009 som kvalifikasjon, mens Stillehavsmesterskapet 2009 var den asiatisk/oseaniske kvalifikasjonen. Fra Panamerika var Canada automatisk kvalifiser som vertsland, og USA som eneste påmeldte lag. Følgende lag kvalifiserte seg til sluttrunden:


=== Spillere ===


== Resultater ==


=== Grunnspill ===
De 12 lagene spilte en enkeltturnering alle-mot-alle, som ga 11 kamper til hvert lag. De to beste lag i grunnspillet gikk videre til playoff 1/2, mens nr. 3 og 4 gikk videre til playoff 3/4.


=== Sluttspillet ===
De fire beste lagene fra grunnspillet spilte i sluttspillet om medaljene, det ble avviklet som et Page playoff med bronsekamp.


== Eksterne lenker ==
Season of Champions – Ford World Women's Curling, Swift Current 2010
World Curling Federation
World Curling Federation – 2010 Ford World Women’s Championship to Canada (18. november 2008)
Kråkstadelva

For tettstedet i Nedre Eiker kommune i Buskerud, se Krokstadelva.Kråkstadelva er en elv i øvre del av Mossevassdraget. Den har opphav i flere bekker som renner sammen nord for tettstedet Kråkstad i Nordre Follo kommune, Viken. Elva renner sørover, og danner et stykke i den nedre delen grense mellom kommunene Nordre Follo og Ås. Lenger ned danner den grense mellom Ås og Indre Østfold, og kalles her Kroerbekken. Nederst forlater den Follo og får navnet Hulsbekken. Den renner sammen med Hobølelva mellom Hul og Riser, vest for Hobøl kirke.
Hobølelva ender i Vansjø, som igjen har avløp til Oslofjorden ved Moss.


== Se også ==
Liste over elver i Akershus


== Referanser ==
Valentina Ardean Elisei

Valentina Neli Ardean-Elisei (født 5. juni 1982 i Focșani) er en rumensk håndballspiller. Hun spiller for HCM Baia Mare og det rumenske landslaget. Hun vant sølvmedalje med landslaget i VM i 2005, og ble tildelt plassen som venstre kantspiller på turneringens All-Star-lag. Hun oppnådde det samme også etter EM i 2008.


== Referanser ==


== Eksterne lenker ==
(en) Valentina Ardean Elisei – Olympedia 
(en) Valentina Ardean Elisei – Sports-Reference (OL-resultater – arkivert) 
(en) Valentina Ardean Elisei – Det europeiske håndballforbundet (EHF)
Kristin Skaslien

Kristin Moen Skaslien (født 18. januar 1986) er en norsk curlingspiller fra Oppdal. Hun har blitt norgesmester en rekke ganger, og hun har deltatt i 22 internasjonale mesterskap.Skaslien vant bronse i mikspar sammen med Magnus Nedregotten under vinter-OL 2018 i Pyeongchang. Etter OL ble hun tatt opp som firer på laget som skippes av Marianne Rørvik, og deltok i EM 2018 og EM 2019.Hun var norsk flaggbærer i vinter-OL 2022 i Beijing.


== Resultat ==
NM-2006 1.-plass
NM-2009 1.-plass
EM-2010 6.-plass
VM-2010 9.-plass
NM-2014 1.-plass
NM-2015 1.-plass
VM Mixed doubles 2015 3.-plass


== Referanser ==


== Eksterne lenker ==
(en) Kristin Skaslien – Olympics.com 
(en) Kristin Skaslien – Olympic.org 
(en) Kristin Skaslien – Olympedia 
(en) Kristin Skaslien – World Curling Tour 
(en) Kristin Skaslien – World Curling Federation
Hemneselva

Hemneselva er ei elv i Aurskog-Høland kommune. Den er 3,5 kilometer lang og renner fra nordenden av Hemnessjøen (Øgderen) først nordøstover, deretter sørøstover til Bråtevannet nær Søndre Høland kirke. 500 meter etter utløpet fra Bråtevannet renner Hemneselva sammen med Hafsteinelva og danner Korselva, som igjen fanger opp utløpet fra Hellesjøvannet.


== Se også ==
Liste over elver i Akershus


== Referanser ==
Crytek

Crytek er et tysk videospillutvikler-firma stiftet i 1999 av de tyrkiske brødrene Cevat, Avni og Faruk Yeril. Crytek står bak «triple A»-spill som Far Cry og Crysis samt spillmotorene CryEngine, CryEngine 2 og CryEngine 3


== Eksterne lenker ==
(en) Offisielt nettsted 
(en) Crytek – kategori av bilder, video eller lyd på Commons
Oslo Voksenopplæring Helsfyr

Oslo Voksenopplæring Helsfyr (Oslo VO Helsfyr) er en skole som har voksenopplæringtilbud i norsk og samfunnskunnskap. Skolen ble etablert o 2005 som Oslo Voksenopplæring Smedstua, vegg i vegg med Haugenstua skole, men endret navn mars 2013 da skolen ble relokalisert til Helsfyr. 
Skolen tilbyr opplæring i norsk og samfunnskunnskap for voksne innvandrere hovedsakelig bosatt i bydelene Alna, Bjerke, Grorud  og Stovner.


== Avdelinger ==

Oslo VO Helsfyr har en avdeling med undervisning på Furuset for elever fra bydelene i Groruddalen. Skolen hadde også en avdeling ved Sandaker videregående skole frem til den ble nedlagt i 2011.


== Rektorer ==
2012-: Torunn Thomassen (2012-, fra Nordstrand videregående skole)
2004-2012: Else Birgitte Roscher-Nielsen (til Bjørnholt videregående skole)


== Eksterne lenker ==
Skolens nettsider
Gil Kane

Gil Kane eg.Eli Katz (født 6. april 1926  i Riga, Latvia, død 31. januar 2000) var en latvisk-amerikansk tegneserierietegner. Familien flyttet fra Riga til USA da Kane var tre år gammel, og han vokste opp i New York. Han begynte å arbeide profesjonelt som serietegner i 1940-årene for forlag som MLJ/Archie Comics og Timely. 
I 1950-årene begynte han å arbeide for DC Comics. Der ble han involvert i revitaliseringen av superheltgenren da han sammen med forfatter John Broome og redaktør Julius Schwartz relanserte serien Green Lantern i 1959. Dette ble gjort ved å skape en ny figur med navnet til Martin Nodell og Bill Fingers gamle superhelt fra 1940-årene. I 1961 gjorde Kane og Schwartz det samme med figuren The Atom, denne gangen i samarbeid med forfatteren Gardner Fox. 
I 1968 utga Kane tegneserien His Name Is... Savage, en spenningsserie rettet mot et voksent publikum. Serien regnes idag som en forløper til den moderne amerikanske tegneserieromanen. Kane fortsatte å eksperimentere med tegneseriemediet og i 1971 kom tegneserieboken Blackmark, et 119 siders science fiction/fantasyepos. På 1970-tallet jobbet Kane hovedsakelig for Marvel Comics der bl. a. tegnet Spider-Man og arbeidet som omslagstegner. Fra 1977 til 1981 tegnet Kane avisserien Star Hawks etter manuskript av Ron Goulart. På 1980 og 1990-tallet jobbet han bl. a. med serier som Superman (med Marv Wolfman, Power of the Atom (med Jan Strnad) og Green Lantern samt The Ring of the Nibelung, etter Richard Wagners operaverk.


== Referanser ==


== Eksterne lenker ==
(en) Gil Kane – kategori av bilder, video eller lyd på Commons 
(en) Gil Kane på Internet Movie Database 
(en) Gil Kane hos The Movie Database 
(en) Radford, Bill: «Influence of Master Comic Illustrator Will Not Be Erased», The Gazette Colorado Springs, Colorado, 13. februar 2000.
Julsrudåa

Julsrudåa er fortsettelsen av Stensbyelva i Eidsvoll kommune, fra Stensbydammen like nord for Stensby sykehus og ned til Vorma. Europavei 6 krysser elva på den over 300 meter lange Julsrudbrua.
Det er relativt god tetthet av ørret i elva, og det er hovedsakelig stasjonær fisk.Navnet Stensbyelva brukes også til dels om elva nedenfor Stensbydammen.


== Se også ==
Liste over elver i Akershus


== Referanser ==